stanford-oval/wikipedia huggingface dataset:
คาลาโนโร่

คาลาโนโร่ (อังกฤษ: Kalanoro) เป็นชื่อสัตว์ประหลาดชนิดหนึ่ง ที่อาศัยอยู่ในป่าทึบบนเกาะมาดากัสการ์ คาลาโนโร่เชื่อว่ามีลักษณะคล้ายมนุษย์ แต่มีความสูงเพียง 3 ฟุต มีขนยาวสีน้ำตาลแดง มีกรงเล็บที่แหลมคม มีพละกำลังที่มากมายเกินกว่าขนาดตัว แต่มีเท้าที่หันหลังเข้าไปด้านหลัง
คาลาโนโร่มีนิสัยที่ดุร้าย สามารถทำร้ายและฆ่ามนุษย์ได้ด้วยการใช้กรงเล็บมือที่ทรงพลังควักไส้  มีผู้อ้างว่าพบเห็นสิ่งที่เชื่อว่าเป็นคาลาโนโร่มากมาย ทั้งชาวพื้นเมืองที่บอกว่าเคยถูกคาลาโนโร่ทำร้าย และนักวิชาการชาวตะวันตก นักชีววิทยาชาวตะวันตกผู้หนึ่งอ้างว่า เขาเคยพบกับคาลาโนโร่ และเขาจึงเชื่อว่ามันไม่ใช่แค่เรื่องเล่าขานหรือตำนาน เมื่อเขาได้สำรวจป่ามาดากัสการ์ด้วยการติดตาข่ายดักนก ที่ตาข่าย เขาเห็นสัตว์อะไรบางอย่างที่สันเขา เห็นว่ามันยืนด้วยสองขาหลังเหมือนมนุษย์ แต่มีความสูงเพียง 3 ฟุตหรือ 3 ฟุตครึ่ง ขนรุงรัง ไม่ใส่เสื้อผ้า และแววตาของมันดูน่ากลัวมาก
เรื่องราวเกี่ยวกับคาลาโนโร่เป็นที่รู้จักครั้งแรกในปี ค.ศ. 1889 เมื่อสมาคมภูมิศาสตร์ของบริติชราช ได้ทำการสำรวจทั่วเกาะ แต่ก็ไม่สามารถพบตัวอย่างเลยแม้สักตัว ทั้งนี้เชื่อกันว่าคาลาโนโร่อาจเชื่อมโยงกับลีเมอร์ หรืออาย-อาย ซึ่งเป็นสัตว์เฉพาะถิ่นที่พบได้บนเกาะมาดากัสการ์นี้เท่านั้น
คาร์เพลย์

| --- | --- |

CarPlay in a Toyota Aygo running iOS 13
ผู้ออกแบบ: Apple Inc.
นักพัฒนา: Apple Inc.
วันที่เปิดตัว: 10 มีนาคม 2014; 10 ปีก่อน (2014-03-10)

รุ่นเสถียร: iOS 17.1    / 25 ตุลาคม 2023; 12 เดือนก่อน (2023-10-25)
 
ระบบปฏิบัติการ: iOS
แพลตฟอร์ม: iPhone
ภาษา: uses the same language as the connected iPhone
ประเภท: Telematics
สัญญาอนุญาต: Proprietary commercial software
เว็บไซต์: www.apple.com/ios/carplay
คาร์เพลย์ (อังกฤษ: CarPlay) เป็นมาตรฐานของแอปเปิลที่ทำให้วิทยุติดรถยนต์หรือเฮดยูนิทเป็นจอแสดงผลและตัวควบคุมสำหรับอุปกรณ์ iOS มีให้บริการในไอโฟนทุกรุ่นที่เริ่มต้นด้วย iPhone 5 ที่ใช้ iOS 7.1 หรือใหม่กว่า
ตามเว็บไซต์ของแอปเปิล ผู้ผลิตยานยนต์รายใหญ่ทั้งหมดได้รับใบอนุญาต CarPlay  ยานพาหนะที่ไม่มี CarPlay สามารถติดตั้งผลิตภัณฑ์เครื่องเสียงรถยนต์จากซัพพลายเออร์หลังการขายยานยนต์ได้
คาวเบล

คาวเบล
คาวเบล (อังกฤษ: Cowbell) เป็นเครื่องดนตรีประเภทเครื่องกระทบ พัฒนามาจากกระดิ่งผูกคอวัว (อังกฤษ: Cow bell) ที่ใช้ผูกคอวัวเพื่อส่งเสียงให้คนเลี้ยงรู้ตำแหน่ง
คาวเบลใช้ตีด้วยไม้กลอง นิยมใช้เล่นกับดนตรีซัลซา ที่เป็นที่นิยมเล่นประกอบการลีลาศแถบละตินอเมริกา และยังใช้เป็นอุปกรณ์ส่วนหนึ่งของกลองชุดอีกด้วย
คาวบอย

ภาพวาดคาวบอยอเมริกัน โดย ซี.เอ็ม. รัสเซลล์
คาวบอย หรือ โคบาล (อังกฤษ: cowboy) คือคนที่มีอาชีพเกี่ยวกับปศุสัตว์ เลี้ยงวัว ม้า ในฟาร์มปศุสัตว์ ในทวีปอเมริกาเหนือและอเมริกาใต้ มีข้อถกเถียงเกี่ยวกับคำจำกัดความของอาชีพคาวบอย บ้างก็เจาะจงที่เลี้ยงม้า เพิ่มเติมมาคือการทำงานในฟาร์มปศุสัตว์ การต้อนสัตว์ คาวบอยบางคนก็ทำแค่ต้อนสัตว์
สำหรับคนที่มีอาชีพนี้ที่เป็นเพศหญิงจะเรียกว่า คาวเกิร์ล (cowgirl)
คาร์สตา โลว์

คาร์สตา โลว์ (อังกฤษ: Karsta Lowe; 2 กุมภาพันธ์ ค.ศ. 1993 –) เป็นนักกีฬาวอลเลย์บอลชาวอเมริกันได้เล่นวอลเลย์บอลในสโมสรนารังคีโตลาสชังกาส โลว์เป็นสมาชิกของทีมวอลเลย์บอลหญิงทีมชาติสหรัฐอเมริกา
ผลงานในระดับอาชีพ

เธอเล่นวอลเลย์บอลหญิงของวิทยาลัยในมหาวิทยาลัยแคลิฟอร์เนีย ลอสแอนเจลิส
โลว์เป็นส่วนหนึ่งของทีมชาติสหรัฐอเมริกาที่ได้รับเหรียญทองในการแข่งขันวอลเลย์บอลเวิลด์กรังด์ปรีซ์ 2015 และได้รับรางวัลผู้เล่นทรงคุณค่า
แหล่งข้อมูลอื่น

Profile at FIVB
Profile at USA Volleyball
UCLA Profile
คาร์โล อเลสซานโดร ดยุกที่ 3 แห่งคาสเทล-ดุยโน

คาร์โล อเลสซานโดร ดยุกที่ 3 แห่งคาสเทล-ดุยโน (อังกฤษ: His Serene Highness Carlo Alessandro, 3rd Duke of Castel Duino) ประสูติเมื่อวันที่ 10 กุมภาพันธ์ 2495 ณ ประเทศฝรั่งเศส เป็นพระโอรสเพียงพระองค์เดียวใน เจ้าหญิงยูจีนีแห่งกรีซและเดนมาร์ก และ ไรมุนโด ดยุกที่ 2 แห่งคาสเทล-ดุยโน เป็นพระนัดดาใน เจ้าชายจอร์จแห่งกรีซและเดนมาร์ก และเป็นพระราชปนัดดาใน พระเจ้าจอร์จที่ 1 แห่งกรีซ โดยทรงประสูติเมื่อวันที่ 10 กุมภาพันธ์ ซึ่งเป็นวันประสูติเดียวกันกับเจ้าหญิงยูจีนีแห่งกรีซและเดนมาร์ก พระมารดา ทั้งยังทรงเป็นพระญาติใน เจ้าฟ้าชายฟิลิป ดยุกแห่งเอดินบะระ
เสกสมรส

พระองค์ทรงเสกสมรสกับ เวโรไลต์ ลารนซ์ เมื่อวันที่ 10 กุมภาพันธ์ 2519 ณ แคว้นพรอว็องซาลป์โกตดาซูร์ มีพระบุตร 3 พระองค์คือ
เจ้าชายดิมิทรี
เจ้าชายแม็กซิมิเลียน
เจ้าหญิงคอนตันซา
ปัจจุบันพระองค์ พระชายา และพระบุตรพำนักใน ปราสาทดุยโน ในทรีเอสต์ ประเทศอิตาลี และยังทรงถูกจัดให้อยู่อันดับที่ 18 ของการสืบตำแหน่ง เจ้าชายพระประมุขแห่งราชวงศ์ทวร์นและทัคซิส
คาสเซิลบรูซ

| คาสเซิลบรูซ |
| --- | --- |
เมือง
ทิวทัศน์คาสเซิลบรูซ
คาสเซิลบรูซที่ตั้งคาสเซิลบรูซในประเทศดอมินีกา
พิกัด: 15°26′30″N 61°15′25″W﻿ / ﻿15.44167°N 61.25694°W﻿ / 15.44167; -61.25694
ประเทศ:  ดอมินีกา
เขต: เซนต์เดวิด
ประชากร (2001)
 • ทั้งหมด: 1,339 คน
เขตเวลา: UTC–4 (เขตเวลาแอตแลนติก)
คาสเซิลบรูซ (อังกฤษ: Castle Bruce) เป็นเมืองชายฝั่งตะวันออกของประเทศดอมินีกา มีประชากร 1,339 คน ถือเป็นเป็นเมืองที่ใหญ่ที่สุดในเขตเซนต์เดวิด และเป็นเมืองหลักของเขต
คาร์ไมน์ คอปโปลา

| Carmine Coppola |
| --- | --- |
ชื่อเกิด: คาร์ไมน์ คอปโปลา
เกิด: 11 มิถุนายน ค.ศ. 1910 นิวยอร์ก สหรัฐอเมริกา
เสียชีวิต: 26 เมษายน ค.ศ. 1991 (80 ปี) นอร์ทริดจ์ แคลิฟอร์เนีย
อาชีพ: นักประพันธ์เพลง วาทยกร
เครื่องดนตรี: ฟลุต
คาร์ไมน์ คอปโปลา (อังกฤษ: Carmine Coppola)  เป็นนักประพันธ์เพลง นักแต่งเพลงประกอบภาพยนตร์ เรียบเรียงเสียงประสาน และผู้อำนวยเพลง
คอปโปลาเกิดที่นิวยอร์ก สหรัฐอเมริกา เป็นบุตรของมารี นาซา และอะกอสติโน คอปโปลา ชาวอิตาเลียนอพยพ เขาแต่งงานกับอิตาเลีย เพนนิโน มีบุตร 3 คน คือ ออกัสต์ คอปโปลา (เป็นพ่อของนิโคลัส เคจ) ฟรานซิส ฟอร์ด คอปโปลา และทาเลีย คอปโปลา  เป็นปู่/ตา ของนิโคลัส เคจ โรมัน คอปโปลา โซเฟีย คอปโปลา เจสัน ชวาร์ตซแมน และโรเบิร์ต ชวาร์ตซแมน
คาร์ไมน์ คอปโปลามีชื่อเสียงจากผลงานแต่ง และอำนวยเพลงประกอบภาพยนตร์ เดอะก็อดฟาเธอร์ (1972) และ เดอะก็อดฟาเธอร์ ภาค 2 (1974) ผลงานกำกับของฟรานซิส ฟอร์ด คอปโปลา ลูกชายคนกลาง  ดนตรีประกอบภาพยนตร์สองเรื่องนี้เป็นผลงานร่วมกับนิโน โรตา และได้รับการเสนอชื่อเข้าชิงรางวัลออสการ์ สาขาดนตรีประกอบภาพยนตร์   เขายังเป็นผู้แต่งดนตรีประกอบภาพยนตร์ เดอะก็อดฟาร์เธอร์ ภาค 3 (1990) รวมทั้งเพลงประกอบภาพยนตร์ "Promise Me You'll Remember" ขับร้องโดยแฮร์รี คอนนิก จูเนียร์ ที่ได้รับการเสนอชื่อเข้าชิงรางวัลออสการ์และรางวัลลูกโลกทองคำ   นอกจากนี้ยังเป็นผู้แต่งดนตรีประกอบภาพยนตร์ Apocalypse Now (1979), The Outsiders (1983) และ New York Stories (1989) ที่ฟรานซิสกำกับอีกด้วย
คาร์ไมน์ คอปโปลา เสียชีวิตในวัย 80 ปีเมื่อวันที่ 26 เมษายน ค.ศ. 1991 ที่นอร์ทริดจ์ แคลิฟอร์เนีย ด้วยอาการของโรคหัวใจ  ฟรานซิส ฟอร์ด คอปโปลา ให้สัมภาษณ์ภายหลังจากคาร์ไมน์เสียชีวิตว่า คาร์ไมน์เสียชีวิตด้วยอาการของโรคหัวใจ หลังจากที่เพลง "Promise Me You'll Remember" ได้รับการเสนอชื่อเข้าชิงรางวัลออสการ์
แหล่งข้อมูลอื่น

Carmine Coppola ที่อินเทอร์เน็ตมูวีเดตาเบส
คาร์ไลล์

สำหรับความหมายอื่น ดูที่ นครคาร์ไลล์
นครในอังกฤษ
| คาร์ไลล์ |
| --- | --- |
นคร
 ย่านใจกลางเมือง
คาร์ไลล์ที่ตั้งในthe United Kingdom
ประชากร: 75,306 (2011, settlement) (108,400, 2020 district)
โอเอสกริด: NY395555
• ลอนดอน: 261 mi (420 km) SSE
อำเภอ: คาร์ไลล์
เชอร์เคาน์ที: คัมเบรีย
ประเทศ: อังกฤษ
รัฐเอกราช: สหราชอาณาจักร
โพสท์ทาวน์: CARLISLE
เขตรหัสไปรษณีย์: CA1-CA6
รหัสโทรศัพท์: 01228
รัฐสภาสหราชอาณาจักร: คาร์ไลล์
เว็บไซต์: https://www.carlisle.gov.uk
 รายชื่อสถานที่ สหราชอาณาจักร ประเทศอังกฤษ  54°53′28″N 2°56′38″W﻿ / ﻿54.891°N 2.944°W﻿ / 54.891; -2.944
คาร์ไลล์ (อังกฤษ: Carlisle) เป็นนครที่ตั้งอยู่ในนครคาร์ไลล์ (City of Carlisle) ที่ตั้งอยู่ในมณฑลคัมเบรียในภาคการปกครองตะวันตกเฉียงเหนือของอังกฤษ เมืองคาร์ไลล์ตั้งอยู่ตรงจุดที่แม่น้ำอีเดน, แม่น้ำคาลดรูว์ (River Caldew) และแม่น้ำเพ็ตเตอริ (River Petteril) มาบรรจบกัน 16  กิโลเมตรใต้เขตแดนอังกฤษ-สกอตแลนด์ เมืองคาร์ไลล์เป็นเมืองที่มีผู้ตั้งถิ่นฐานใหญ่ที่สุดในเคานตี้คัมเบรียและเป็นศูนย์กลางการบริหารทั้งของนครคาร์ไลล์และมณฑลคัมเบรีย ในปี ค.ศ. 2001 เมืองคาร์ไลล์เป็นเมืองที่มีประชากรประมาณ 71,773 คนโดยมีอีก 100,734 อยู่ในปริมณฑล
ในประวัติศาสตร์คาร์ไลล์เป็นเมืองหลวงของมณฑลคัมเบอร์แลนด์ ในยุคแรกของประวัติศาสตร์ของคาร์ไลล์ๆ เป็นเมืองที่ตั้งถิ่นฐานของโรมันที่ก่อตั้งเพื่อเป็นเมืองสนับสนุนป้อมต่างๆ ตามกำแพงเฮเดรียน (Hadrian's Wall) ระหว่างยุคกลางเพราะความที่ตั้งอยู่ติดพรมแดนติดกับราชอาณาจักรสกอตแลนด์ คาร์ไลล์กลายมามีความสำคัญในการเป็นที่ตั้งของที่มั่นทางการทหาร ปราสาทคาร์ไลล์ที่ยังคงอยู่ในสภาพดีสร้างขึ้นใน ค.ศ. 1092 โดยสมเด็จพระเจ้าวิลเลียมที่ 2 แห่งอังกฤษ และครั้งหนึ่งใช้เป็นที่จำขังสมเด็จพระราชินีนาถแมรีที่ 1 แห่งสกอตแลนด์ ในปัจจุบันปราสาทใช้เป็นที่ตั้งของกรมทหารดยุคแห่งแลงคาสเตอร์ (Duke of Lancaster's Regiment) และพิพิธภัณฑ์ทหารชายแดน (Border Regiment Museum) เมื่อต้นคริสต์ศตวรรษที่ 12 สมเด็จพระเจ้าเฮนรีที่ 1 แห่งอังกฤษ พระราชทานพระบรมราชานุญาติให้ก่อตั้งสำนักสงฆ์ในคาร์ไลล์ และคาร์ไลล์ได้รับฐานะเป็นสังฆมณฑลอิสระในปี 1122 และสำนักสงฆ์เลื่อนฐานะขึ้นเป็นมหาวิหารคาร์ไลล์
การนำอุตสาหกรรมอุตสาหกรรมการทอผ้าระหว่างสมัยการปฏิวัติอุตสาหกรรมเป็นการนำมาซึ่งความเปลี่ยนแปลงทางสังคมและเศรษฐกิจมาสู่คาร์ไลล์ ที่ทำให้เป็นเมืองที่มีผู้อยู่อาศัยอย่างหนาแน่น นอกจากนั้นก็ยังเป็นศูนย์กลางของการรถไฟโดยมีบริษัทรถไฟเจ็ดบริษัทที่ร่วมใช้สถานีคาร์ไลล์
คาร์ไลล์ ที่มีชื่อเล่นว่า “เมืองชายแดน” เป็นเมืองศูนย์กลางในทางวัฒนธรรม, การค้าขาย และกาอุตสาหกรรมของทางตอนเหนือของคัมเบรียและทางใต้ของสกอตแลนด์ นอกจากนั้นก็ยังเป็นที่ตั้งของมหาวิทยาลัยคัมเบรีย และพิพิธภัณฑ์และศูนย์วัฒนธรรมอีกหลายแห่ง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คาร์ไลล์
 คู่มือการท่องเที่ยว คาร์ไลล์ จากวิกิท่องเที่ยว (ในภาษาอังกฤษ)
"Carlisle (England)" . สารานุกรมบริตานิกา ค.ศ. 1911. Vol. 5 (11 ed.). 1911. pp. 341–342.
Carlisle and Hadrian's Wall Country
คาสเซิลวาเนีย: ซิมโฟนีออฟเดอะไนท์

| คาสเซิลวาเนีย: ซิมโฟนีออฟเดอะไนท์ |
| --- | --- |

ผู้พัฒนา: โคนามิคอมพิวเตอร์เอนเตอร์เทนเมนต์โตเกียว
ผู้จัดจำหน่าย: โคนามิ
กำกับ: โทรุ ฮางิฮาระ
อำนวยการผลิต: โทรุ ฮางิฮาระ
โปรแกรมเมอร์: โทรุ ฮางิฮาระ โคจิ อิการาชิ
ศิลปิน: อายามิ โคจิมะ โนบูยะ นากาซาโตะ
เขียนบท: โคจิ อิการาชิ โทชิฮารุ ฟูรูคาวะ
แต่งเพลง: มิชิรุ ยามาเนะ
ชุด: คาสเซิลวาเนีย
เครื่องเล่น: เพลย์สเตชัน เซกา แซตเทิร์น เอกซ์บอกซ์ 360 เพลย์สเตชัน พอร์เทเบิล เพลย์สเตชัน 3 เพลย์สเตชัน 4 แอนดรอยด์ ไอโอเอส
วางจำหน่าย:  20 มีนาคม 1997  เพลย์สเตชันJP: 20 มีนาคม 1997 NA: 2 ตุลาคม 1997 PAL: 1 พฤศจิกายน 1997 เซกา แซตเทิร์นJP: 25 มิถุนายน 1998 เอกซ์บอกซ์ 360ทั่วโลก: 21 มีนาคม 2007 เพลย์สเตชัน พอร์เทเบิลNA: 23 ตุลาคม 2007 JP: 8 พฤศจิกายน 2007 EU: 18 กุมภาพันธ์ 2008 เพลย์สเตชัน 4ทั่วโลก: 26 ตุลาคม 2018 แอนดรอยด์, ไอโอเอสทั่วโลก: 4 มีนาคม 2020  
แนว: แอ็กชันเล่นตามบทบาท, แพลตฟอร์มผจญภัย (เมทรอยด์วาเนีย)
รูปแบบ: ผู้เล่นคนเดียว
คาสเซิลวาเนีย: ซิมโฟนีออฟเดอะไนท์ (อังกฤษ: Castlevania: Symphony of the Night) เป็นวิดีโอเกมแนวแอ็กชันเล่นตามบทบาท พัฒนาและจัดจำหน่ายโดยโคนามิ สำหรับเครื่องเพลย์สเตชัน กำกับและอำนวยการสร้างโดยโทรุ ฮากิฮาระ โดยมีโคจิ อิการาชิทำหน้าที่เป็นผู้ช่วยผู้กำกับ ตัวเกมเป็นภาคต่อโดยตรงของเกม คาสเซิลวาเนีย: รอนโดออฟบลัด ที่จะเกิดขึ้นในอีก 4 ปีต่อมา โดยมีอลูคาร์ด ลูกชายของแดรกคูลา (กลับมาจากเกม คาสเซิลวาเนีย III แดรกคูลาส์เคิร์ส) เป็นตัวเอก ซึ่งลุกขึ้นจากการหลับใหลเพื่อสำรวจปราสาทของแดรกคูลา ซึ่งปรากฏขึ้นอีกครั้งหลังจากที่ริกเตอร์ เบลมอนต์หายตัวไป การออกแบบเกมนี้ถือเป็นการแยกจากการออกแบบเกมก่อนหน้าในชุดเกม ทั้งการนำเสนออีกครั้ง การสำรวจ การออกแบบระดับเกมที่ไม่เป็นเส้นตรง และองค์ประกอบการเล่นตามบทบาทที่ทดลองครั้งแรกในเกม คาสเซิลวาเนีย II: ไซมอนส์เควสต์
เมื่อ คาสเซิลวาเนีย: ซิมโฟนีออฟเดอะไนท์ วางจำหน่าย ตัวเกมทำยอดขายได้ไม่ดีนัก อย่างไรก็ตาม ตัวเกมค่อย ๆ ทำยอดขายได้จากการบอกแบบปากต่อปากและกลายเป็นเกมยอดฮิต และพัฒนาจนกลายเป็นการตามเกินพิสัยและทำยอดขายได้มากกว่า 700,000 ชุดในสหรัฐและญี่ปุ่น ตัวเกมได้รับเสียงชื่นชมอย่างกว้างขวาง และถูกวิจารณ์โดยนักวิจารณ์ว่าเป็นหนึ่งในวิดีโอเกมที่ดีที่สุดตลอดกาล โดยยกย่องถึงนวัตกรรมรูปแบบการเล่น บรรยากาศ ภาพ และเพลงประกอบ นอกจากนี้ตัวเกมยังถือเป็นผู้บุกเบิกประเภทเกมแนวเมทรอยด์วาเนีย ซึ่งสร้างแรงบันดาลใจให้กับเกมแอคชันผจญภัยตามการสำรวจมากมาย คาสเซิลวาเนีย: ซิมโฟนีออฟเดอะไนท์ จะมีผลกระทบยาวนานต่อชุดเกม คาสเซิลวาเนีย โดยมีเกมสายหลักที่ตามมาอีกมากมายที่ใช้รูปแบบการเล่นนี้
คาร์เตอร์เดอะอันสต็อปเอเบิลเซ็กซ์แมชีน

| คาร์เตอร์เดอะอันสต็อปเอเบิลเซ็กซ์แมชีน |
| --- | --- |

ข้อมูลพื้นฐาน
รู้จักในชื่อ: Carter USM
ที่เกิด: อังกฤษ
แนวเพลง: ออลเทอร์นาทิฟแดนซ์ ออลเทอร์นาทิฟร็อก แดนซ์ป็อป
ช่วงปี: 1987–1998 2007–ปัจจุบัน
ค่ายเพลง: Rough Trade Chrysalis Records Cooking Vinyl

เว็บไซต์: www.carterusm.co.uk
คาร์เตอร์เดอะอันสต็อปเอเบิลเซ็กซ์แมชีน (อังกฤษ: Carter the Unstoppable Sex Machine; มักจะย่อว่า Carter USM) เป็นวงอินดี้ร็อกจากอังกฤษ ก่อตั้งวงตั้งแต่ปี 1988 โดย จิม บ็อบ และ ฟรุ้ตแบท พวกเขาทำชื่อของพวกเขาด้วยสไตล์เฉพาะของพาวเวอร์ป็อป ผสมกับ แซมเพลอร์ ลำดับเสียงเบสและดรัมแมชชีนรวมกับร็อกแอนด์โรลกีตาร์
ผลงาน > อัลบั้ม

101 Damnations (1989)
30 Something (1991)
1992 - The Love Album (1992)
Post Historic Monsters (1993)
Worry Bomb (1995)
A World Without Dave (1997)
I Blame The Government (1998)
ผลงาน > ซิงเกิล

| วันที่จำหน่าย | วันที่จำหน่าย | เพลง | อัลบั้ม | Chart Positions> U.K. Singles Peak | Chart Positions> Irish Singles Chart | Chart Positions> U.S. Modern Rock |
| --- | --- | --- | --- | --- | --- | --- |
| 1988 | Oct | "A Sheltered Life" | — | - | - | - |
| 1989 | Nov | "Sheriff Fatman" | 101 Damnations | - | - | - |
| 1990 | Jun | "R.u.b.b.i.s.h" | — | - | - | - |
| 1990 | Oct | "Anytime Anyplace Anywhere" | 30 Something | 83 | - | - |
| 1991 | Jan | "Bloodsport For All" | 30 Something | 48 | - | - |
| 1991 | Jun | "Sheriff Fatman" (Reissue) | 101 Damnations | 23 | - | 29 |
| 1991 | Oct | "After the Watershed (Early Learning the Hard Way)" | — | 11 | 21 | - |
| 1992 | Jan | "R.u.b.b.i.s.h" (Reissue) | — | 14 | 13 | - |
| 1992 | Apr | "The Only Living Boy In New Cross" | 1992 - The Love Album | 7 | 18 | 26 |
| 1992 | Jun | "Do Re Me So Far So Good" | 1992 - The Love Album | 22 | - | - |
| 1992 | Nov | "The Impossible Dream" | 1992 - The Love Album | 21 | - | - |
| 1993 | Aug | "Lean On Me I Won't Fall Over" | Post Historic Monsters | 16 | - | - |
| 1993 | Oct | "Lenny And Terence" | Post Historic Monsters | 40 | - | - |
| 1994 | Feb | "Glam Rock Cops" | Starry Eyed and Bollock Naked | 24 | - | - |
| 1994 | Nov | "Let's Get Tattoos" | Worry Bomb | 30 | - | - |
| 1995 | Jan | "The Young Offender's Mum" | Worry Bomb | 34 | - | - |
| 1995 | Sep | "Born On The 5th Of November" | Straw Donkey | 35 | - | - |
คาร์โนทอรัส

| คาร์โนทอรัส ช่วงเวลาที่มีชีวิตอยู่: ครีเทเชียสตอนปลาย (มาสทริเชียน), 71Ma  PreꞒ Ꞓ O S D C P T J K Pg N  ↓   |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Theropoda
วงศ์:: Abelisauridae
วงศ์ย่อย:: Carnotaurinae
เผ่า:: Carnotaurini
สกุล:: Carnotaurus Bonaparte, 1985

Species
 C. sastrei Bonaparte, 1985 (type)
คาร์โนทอรัส (อังกฤษ: En:Carnotaurus) เป็นไดโนเสาร์เทอโรพอด ถูกค้นพบที่อเมริกาใต้ โดยมันมีชีวิตอยูในช่วงยุคครีเทเชียสตอนปลาย ระหว่าง 71 - 69 ล้านปีก่อน โดยในตอนนี้ยังค้นพบพวกมันแค่เพียงสปีชีส์เดียวคือ Carnotaurus Sastrei โดยมันเป็นหนึ่งในไดโนเสาร์จากซีกโลกใต้ที่มีคนรู้จักมากที่สุด จากสื่อภาพยนตร์หรือสารคดี อีกทั้งมันยังเป็นไดโนเสาร์เทอโรพอดที่ต่างจากเทอโรพอดชนิดอื่นๆ อย่างชัดเจน เพราะมันมีเขาทั้งสองข้างตรงบริเวณเหนือตาที่เป็นลักษณะเด่นเฉพาะตัวของมัน จึงทำให้มันดูเตะตาสำหรับกลุ่มคนที่เป็นเด็กอย่างมาก
คาร์โนทอรัส เป็นไดโนเสาร์เทอโรพอดที่เรารู้ข้อมูลมันค่อนข้างเยอะ เนื่องจากมีการค้นพบฟอสซิลโครงกระดูกของมันที่มีความสมบูรณ์มากถึง 70% จึงทำให้นักบรรพชีวินวิทยามีความรู้เกี่ยวกับมันมาก โดยมันถูกค้นพบที่รัฐชูบุต ประเทศอาร์เจนตินา ทวีปอเมริกาใต้ เมื่อปี 1984 โดยถูกค้นพบในหมวดหิน La Colonia Formation โดย คาร์โนทอรัส ถูกจัดอยู่ในวงศ์ของไดโนเสาร์ Abelisauridae (เอบิลิซอริดี) ซึ่งเป็นวงศ์ของไดโนเสาร์เทอโรพอดขนาดกลางถึงขนาดใหญ่ ลักษณะเด่นของไดโนเสาร์วงศ์นี้ คือมีขาหน้าที่เล็กจิ๋วจนเหมือนจะใช้การไม่ได้ และมีรูปร่างที่ปราดเปรียวเหมาะสำหรับการวิ่ง แต่ไม่เหมาะกับการวิ่งแบบเลี้ยวไปเลี้ยวมาจะทำให้ตัวของพวกมันล้มทันที
ภาพที่กระดูกปรากฏอยู่บนภาพโครงสร้างร่างกายของ คาร์โนทอรัส คือกระดูกที่นักบรรพชีวินวิทยาค้นพบ ณ เวลานั้น
คาร์โนทอรัส เป็นเทอโรพอดขนาดใหญ่ โดยมันเป็นนักล่าที่มีน้ำหนักเบามาก มีความยาวลำตัวอยู่ที่ 7.4 - 8 เมตร และมีน้ำหนักตัวอยู่ที่ 1.3 - 2.1 ตัน คาร์โนทอรัสนับเป็นไดโนเสาร์เทอโรพอดที่มีความเป็นเอกลักษณ์เฉพาะตัวอย่างมาก และคงจะหลีกไม่พ้นเขาทั้งสองข้างที่อยู่บนหัวของมันที่ทำให้มันดูมีเอกลักษณ์ขึ้นมา นักบรรพชีวินวิทยาหลายต่อหลายคนยังมีการศึกษากันอยู่ว่าพวกมันมีเขาไว้ใช้ทำสิ่งใด แต่โดยส่วนใหญ่แล้วจะสันนิษฐานกันว่าเขาของคาร์โนทอรัสมีไว้ใช้ในการป้องกันตัวและการหาคู่ ซึ่งอาจจะสอดคล้องกับโครงสร้างร่างกายส่วนอื่นๆของพวกมันโดยเฉพาะแผ่นหลัง บริเวณหลังของพวกมันมีการค้นพบตุ่มเกล็ดขนาด 5 มิลลิเมตร เรียงเป็นแถวตรงกระจัดกระจายอยู่ตามแนวกระดูกสันหลัง โดยหลักฐานนี้ มีการค้นพบจากรอยประทับของผิวหนังที่กลายเป็นฟอสซิล และยังเป็นการยืนยันได้อีกว่าตัวของคาร์โนทอรัสนั้นไม่มีขน
รายละเอียด

คาร์โนทอรัส เป็นเทอโรพอดประเภทกินเนื้อขนาดใหญ่ คาร์โนทอรัสมีความยาวลำตัวอยู่ที่ 7.4 - 8 เมตร (24.6 ฟุต - 26.2 ฟุต) ซึ่งคาร์โนทอรัสเป็นไดโนเสาร์วงศ์ Abelisauridae (เอบิลิซอริดี) ที่มีขนาดใหญ่เกือบที่สุดในวงศ์ของมัน โดยมันมีขนาดเป็นรอง Ekrixinatosaurus (เอคริกซินาโทซอรัส) จากปาตาโกเนีย ที่มีการคาดการณ์ขนาดใหญ่ที่สุดอยู่ที่ 10 - 11 เมตร  คาร์โนทอรัสมีน้ำหนักตัวอยู่ที่ 1.3 - 2.1 ตัน เปรียบเทียบได้กับช้างประมาณครึ่งตัว
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
↑
↑  https://en.wikipedia.org/wiki/Carnotaurus ข้อมูลบางส่วนจากวิกิพีเดียภาษาต่างประเทศ
↑  https://www.quora.com/Which-member-of-the-Abelisauridae-is-truly-the-largest อะเบลิซอริดที่มีขนาดใหญ่ที่สุด จากที่ราบปาตาโกเนีย
คัลเลอร์ไรซ์

คัลเลอร์ไรซ์ (อังกฤษ: Color*Iz) เป็นอีพีโดยกลุ่มศิลปินชาวเกาหลีใต้-ญี่ปุ่นไอซ์วัน จากรายการการแข่งขัน พรอดิวซ์โฟร์ตีเอต เปิดตัววันที่ 29 ตุลาคม พ.ศ. 2561 โดยออฟเดอะเรคอร์ด แบ่งเป็น 2 รูปแบบ คือ "Rose" และ "Color" ประกอบด้วย 7 เพลง (8 เพลงในรูปแบบซีดี) และมีเพลงลาวีอ็องโรซ เป็นเพลงหลัก
อัลบั้มทำลายสถิติยอดขายอัลบั้มเดบิวต์สูงสุดในสัปดาห์แรกของกลุ่มเกิร์ลกรุ๊ป และขึ้นเป็นอันดับ 4 ของเกิร์ลกรุ๊ปเกาหลีใต้ที่มียอดขายอัลบั้มสัปดาห์แรกที่สูงที่สุดในชาร์ต Hanteo และยังปรากฏทั้งในออริคอนชาร์ตอัลบั้มรายสัปดาห์และออริคอนชาร์ตดิจิทัลอัลบั้มรายสัปดาห์ ในประเทศญี่ปุ่น ขณะที่ในประเทศเกาหลีใต้ ขึ้นเป็นอันดับที่ 2 ในแกออนชาร์ตอัลบั้ม ในสัปดาห์แรก และในบิลบอร์ด คัลเลอร์ไรซ์ ขึ้นเป็นอัลบั้มอันดับที่ 9 ในชาร์ตเวิลด์อัลบั้ม ขณะที่ "ลาวีอ็องโรซ" ขึ้นเป็นที่อันดับ 6 ในชาร์ตเพลงเวิลด์ดิจิทัล และไอซ์วันก็กลายเป็นเพียงเกิร์ลกรุปเกาหลี 8 วง ที่การเปิดตัวครั้งแรกของพวกเธอนั้นปรากฏทั้งในเวิลด์อัลบั้มและชาร์ตเพลงเวิลด์ดิจิทัล
เบื้องหลังและการเปิดตัว

ไอซ์วันมาจากรายการการแข่งขัน พรอดิวซ์โฟร์ตีเอต เป็นฤดูกาลที่ 3 ของเอ็มเน็ต พรอดิวซ์ 101 เป็นร่วมมือกับยาซูชิ อากิโมโตะ เอเคบีโฟร์ตีเอตกรุ๊ป ซึ่งมีวัตถุประสงค์เพื่อสร้างกลุ่มเกิร์ลกรุ๊ประดับโลก ที่มีบทบาทสำคัญทั้งในเกาหลีใต้และญี่ปุ่น เมื่อรายการจบลงในเดือนสิงหาคม พ.ศ. 2561 ออฟเดอะเรคอร์ดประกาศว่า ไอซ์วันจะเปิดตัวอย่างเป็นทางการในเดือนตุลาคม พ.ศ. 2561 ไอซ์วันเริ่มเตรียมการสำหรับการเดบิวต์ทันที หลังจากจบการแสดงรอบสุดท้าย และสมาชิกก็มีตารางงานที่แน่น ในขณะที่พวกเธออัดเสียงอัลบั้มเดบิวต์ ถ่ายทำรายการต่าง ๆ และมิวสิกวิดีโอเพลงหลักของพวกเธอ ทำให้มันยากสำหรับแช-ว็อน ที่ต้องเตรียมพร้อมสำหรับการทำแบบทดสอบความสามารถทางวิชาการของวิทยาลัย ในเกาหลี
การเปิดตัวอีพี ซึ่งมีชื่อว่า คัลเลอร์ไรซ์ ได้รับการประกาศเมื่อสองสัปดาห์ก่อนการเปิดตัว และไอซ์วันถ่ายทำมิวสิกวิดีโอ "ลาวีอ็องโรซ" เสร็จสิ้นเมื่อวันที่ 18 ตุลาคม พ.ศ. 2561
คัลเลอร์ไรซ์ เปิดตัวเมื่อวันที่ 29 ตุลาคม พ.ศ. 2561 พร้อมด้วยมิวสิกวิดีโอ ผ่านแพลตฟอร์มเพลงต่าง ๆ รวมทั้ง เมลอน แอปเปิลมิวสิก และสปอทิฟาย เมื่อวันที่ 4 พฤศจิกายน พ.ศ. 2561 ไอซ์วันได้ปล่อยวิดีโอท่าเต้นของ "ลาวีอ็องโรซ" บนยูทูบ
ส่วนประกอบ

บิลบอร์ดกล่าวว่า "ลาวีอ็องโรซ" เป็นเพลงอิเล็กโทรป็อปที่มีชีวิตชีวาที่ผสมผสานองค์ประกอบต่าง ๆ อัลบั้มนี้ยังมีเพลง "We Together" "You're in Love, Right?" และ "As We Dream" เวอร์ชันไอซ์วัน ซึ่งเป็นเพลงในรายการการแข่งขันพรอดิวซ์โฟร์ตีเอต
การโปรโมต

ไอซ์วันจัดคอนเสิร์ตเปิดตัวชื่อ "COLOR*IZ Show-Con" เมื่อวันที่ 29 ตุลาคม พ.ศ. 2561 ที่ Olympic Hall ในกรุงโซล ประเทศเกาหลีใต้ บัตรเข้าชมการแสดงขายหมดภายในไม่กี่นาทีหลังจากมีการจำหน่าย การแสดงถ่ายทอดสดผ่านทางยูทูบและเฟซบุ๊ก พวกเธอได้ถ่ายทำรายการวาไรตี้ ไอดอลรูม ในวันที่ 17 ตุลาคมและออกอากาศในวันที่ 30 ตุลาคม ทางช่อง JTBC และพวกเธอยังปรากฏตัวในรายการวีกลีไอดอล ในวันที่ 31 ตุลาคม
พวกเธอเปิดตัวในวันที่ 1 พฤศจิกายน โดยแสดงเพลง "O' My!" และ "ลาวีอ็องโรซ" ผ่านช่องเอ็มเน็ต ในรายการเอ็มเคานต์ดาวน์ ตามด้วยรายการมิวสิกแบงก์ ของเคบีเอส และรายการมิวสิกคอร์ ของเอ็มบีซี เมื่อวันที่ 8 พฤศจิกายน พ.ศ. 2561 พวกเธอได้รับรางวัลเป็นครั้งแรกจากรายการเอ็มเคานต์ดาวน์ ทำให้พวกเธอเป็นกลุ่มผู้หญิงที่ได้รับรางวัลเร็วที่สุดในรายการเพลงตั้งแต่เดบิวต์ ด้วยสถิติ 10 วัน
การโปรโมต > มิวสิกวิดีโอ

มิวสิกวิดีโอ "ลาวีอ็องโรซ" ได้รับแรงบันดาลใจมาจากสีแดง โดยสมาชิกทั้ง 12 คน ได้เห็นการร้องเพลงและเต้นรำในชุดสีแดง ที่มีชื่อภาษาฝรั่งเศสว่า "The Life in Pink"  ท่าเต้นออกแบบโดย Chae Da-Som ส่วนเนื้อร้องดัดแปลงโดย คว็อน อึน-บี และมีการรับชมมากกว่า 4.5 ล้านครั้ง ใน 24 ชั่วโมงแรก หลังการเผยแพร่บนยูทูบ ทำลายสถิติก่อนหน้าที่ทำไว้โดยสเตรย์คิดส์ สำหรับการรับชมมิวสิกวิดีโอเปิดตัวของกลุ่มเค-ป็อปภายใน 24 ชั่วโมงแรก และ 4 วันต่อมา มิวสิกวิดีโอมีการรับชมเกิน 10 ล้านครั้งบนยูทูบ
การต้อนรับ

ทามาร์ เฮอร์แมน จากบิลบอร์ด ให้ความเห็นว่าเพลงหลักคือ "ความน่ารักจากการเดินทาง" และกลุ่มที่ทำหน้าที่แนะนำเพลงนั่นคือ "กลุ่มคนที่มีประสิทธิภาพ" เธอกล่าวเพิ่มเติมว่า "ความโดดเด่นในเพลงเปิดตัวและวิดีโอของไอซ์วัน บอกถึงศักยภาพเพลงป็อปที่มีประสบการณ์มากที่สุดในโลก และนั่นคือเหตุผลว่าทำไม 12 คนนี้ถึงได้รับเลือกจากผู้หญิงเกือบ 100 คน จากผู้เข้าแข่งขันในรายการพรอดิวซ์โฟร์ตีเอต"
การวางจำหน่าย

ชาร์ต Hanteo ของเกาหลีใต้รายงานว่า คัลเลอร์ไรซ์ ทำลายสถิติสูงสุดในสัปดาห์แรกของยอดขายอัลบั้มเปิดตัวแบบเกิร์ลกรุป โดยขายได้มากกว่า 34,000 ชุดในวันที่มีการเปิดตัว อัลบั้มนี้ยังติดอันดับที่ 1 ของชาร์ตไอทูนส์อัลบั้ม ใน 8 ประเทศ ได้แก่ อินโดนีเซีย อิสราเอล ญี่ปุ่น มาเลเซีย ฟิลิปปินส์ สิงคโปร์ ไทย และเวียดนามในสัปดาห์แรก หลังจากที่ขายไปแล้วกว่า 80,000 ชุด ก็ทำให้ไอซ์วันกลายเป็นเกิร์ลกรุปเคป๊อปอันดับที่สี่ของยอดขายอัลบั้มสัปดาห์แรกที่บันทึกโดย Hanteo คัลเลอร์ไรซ์ ขึ้นเป็นอันดับที่ 2 ในแกออนชาร์ตอัลบั้มในสัปดาห์แรก ในขณะที่ซิงเกิล "ลาวีอ็องโรซ" ได้อันดับที่ 14 ในแกออนชาร์ตดิจิทัล ทั้ง 7 เพลงเปิดตัวในแกออนชาร์ตดาวน์โหลด มีเพียงสามวันในการสะสมคะแนน อัลบั้มนี้ขึ้นเป็นอันดับที่ 4 ในแกออนชาร์ตอัลบั้มรายเดือน และขายได้ 98,311 ชุดในเดือนตุลาคม ในญี่ปุ่น อัลบั้มเดบิวต์สามารถติดอันดับชาร์ตอัลบั้มรายสัปดาห์และออริคอนชาร์ตดิจิทัลอัลบั้มรายสัปดาห์ได้ และจำหน่ายอัลบั้มได้ 12,000 ชุดและดิจิตอล 3,000 ชุด สำหรับสัปดาห์ของวันที่ 29 ตุลาคม – 4 พฤศจิกายน พ.ศ. 2561 ในบิลบอร์ด อัลบั้มนี้เปิดตัวอันดับที่ 9 ในชาร์ตเวิลด์อัลบั้ม ขณะที่ "ลาวีอ็องโรซ" เปิดตัวที่อันดับ 6 ในชาร์ตเพลงเวิลด์ดิจิทัล สำหรับสัปดาห์ของวันที่ 26 ตุลาคม – 1 พฤศจิกายน ทำให้เป็นเพลงเค-ป็อปที่ขายดีที่สุดของสัปดาห์ และไอซ์วันกลายเป็นเพียงเกิร์ลกรุปเกาหลี 8 วง ที่การเปิดตัวครั้งแรกของพวกเธอนั้นปรากฏทั้งในชาร์ตเวิลด์อัลบั้มและชาร์ตเพลงเวิลด์ดิจิทัล